బెన్ మానెంటి

బెంజమిన్ ఆండ్రూ డేవీ మనేంటి (జననం 23 మార్చి 1997) ఇటాలియన్-ఆస్ట్రేలియన్ క్రికెటర్. ఆయన కుడిచేతి ఆఫ్ స్పిన్ బౌలర్, కుడిచేతి బ్యాటింగ్ చేస్తాడు. ఆయన టాస్మానియా, సౌత్ ఆస్ట్రేలియా, సిడ్నీ సిక్సర్స్ & అడిలైడ్ స్ట్రైకర్స్ తరపున ఆడాడు. ఆయన ఇటలీ జాతీయ క్రికెట్ జట్టుకు ప్రాతినిధ్యం వహించాడు, వంశపారంపర్యంగా పౌరుడిగా అర్హత సాధించాడు.

దేశీయ & ఫ్రాంచైజ్ కెరీర్
బెన్ మానేంటి 2018–19 బిగ్ బాష్ లీగ్ సీజన్‌లో డిసెంబర్ 29న సిడ్నీ సిక్సర్స్ తరపున తన ట్వంటీ20 అరంగేట్రం చేసి తొలి మ్యాచ్‌లో పదమూడు పరుగులకు రెండు వికెట్లు పడగొట్టాడు, ప్లేయర్ ఆఫ్ ది మ్యాచ్‌గా ఎంపికయ్యాడు.

మానెంటి 2021–22 మార్ష్ వన్డే కప్‌లో టాస్మానియా తరపున నవంబర్ 1న లిస్ట్ ఎలో అరంగేట్రం చేసి 43 పరుగులకు రెండు వికెట్లు పడగొట్టాడు, జట్టు ఆలౌట్ అయినప్పుడు తన పార్టనర్‌లను కోల్పోయే సమయానికి 15 నాటౌట్‌గా ఉన్నాడు. ఆయన 2021–22 షెఫీల్డ్ షీల్డ్ సీజన్‌లో టాస్మానియా తరపున 2021 మార్చి 15న తన ఫస్ట్-క్లాస్ అరంగేట్రం చేశాడు. ఆయన 2022 నవంబర్ 13న వెస్ట్రన్ ఆస్ట్రేలియాపై ఫస్ట్-క్లాస్ క్రికెట్‌లో తన తొలి ఐదు వికెట్ల పడగొట్టాడు. 

అంతర్జాతీయ కెరీర్
బెన్ మానేంటి తన ఇటాలియన్ అమ్మమ్మ ద్వారా టలీకి అంతర్జాతీయంగా ప్రాతినిధ్యం వహించడానికి అర్హత పొందాడు. ఆయన మే 2020లో స్పెయిన్‌లో జరిగే 2020–21 ఐసీసీ పురుషుల టీ20 ప్రపంచ కప్ యూరప్ క్వాలిఫైయర్‌లో ఆడటానికి కట్టుబడి ఉన్నాడు, కానీ కోవిడ్ -19 మహమ్మారి కారణంగా ఆ ఈవెంట్ వాయిదా పడింది. అతని తమ్ముడు హ్యారీ కూడా ఇటలీకి ప్రాతినిధ్యం వహించాడు.

ఆయన స్కాట్లాండ్‌లో జరిగిన 2023 ఐసీసీ పురుషుల టీ20 ప్రపంచ కప్ యూరప్ రీజినల్ ఫైనల్‌లో ఐర్లాండ్‌తో జరిగిన మ్యాచ్‌లో ఇటలీ తరపున తన ట్వంటీ20 అంతర్జాతీయ అరంగేట్రం చేశాడు. 

బెన్ మానేంటి ఆగస్టు 2025లో ఇటలీ 2026 టీ20 ప్రపంచ కప్‌కు అర్హత సాధించడంలో సహాయం చేశాడు.  కొన్ని నెలల తర్వాత జనవరి 2026లో టీ20 ప్రపంచ కప్ కోసం ఇటలీ జట్టులో చోటు దక్కించుకున్నాడు.  

వ్యక్తిగత జీవితం
బెన్ మానేంటి సోదరుడు హ్యారీ కూడా ఇటాలియన్ అంతర్జాతీయ క్రికెటర్.  వారి తండ్రి జాన్ మానెంటి మాజీ రగ్బీ యూనియన్ ఆటగాడు, ఇప్పుడు కోచ్, ఈస్ట్‌వుడ్ రగ్బీ క్లబ్ కోచ్‌గా 2014 ప్రీమియర్‌షిప్‌ను గెలుచుకున్నాడు, వెస్ట్రన్ సబర్బ్స్ & సిడ్నీ యూనివర్సిటీ ఫుట్‌బాల్ క్లబ్‌తో ప్రాప్ అండ్ హుకర్‌లో 150 ఆటలు ఆడాడు. ఆయన 2018లో  ఆస్ట్రేలియా మహిళల జాతీయ రగ్బీ సెవెన్స్ జట్టుకు కోచ్ అయ్యాడు.
మూలాలు

బయటి లింకులు

వర్గం:1997 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇటలీ క్రికెట్ క్రీడాకారులు